Коңур-Суу мөңгүсү
Коңур-Суу мөңгүсү – Чоң Алай кырка тоосунун түндүк капталындагы өрөөн тибиндеги мөңгү. Узундугу 7,6 км, аянты 12,4 км2. Кызыл-Суунун (чыгыш) сол куймасы – Каман суусунун алабында жайгашкан. Башы деңиз деңгээлинен 5840 м, этеги 3640 м бийикте жатат. Кар чегинин бийиктиги 4240 м, абляциясынын аянты 5,5 км2. «Тили» морена менен текши капталган (5,6 км2). Мөңгүдөн Камандын сол куймасы – Коңур-Суу башталат.

Дагы караңыз 
 Чоң-Алай кырка тоосунун мөңгүлөрү

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Борбордук Азия‎
мөңгүлөр